cyanic-selkie/wikianc huggingface dataset:
Den kamkeramiske kulturen
Den kamkeramiske kulturen er ein steinalderkultur som er påvist i barskogbeltet i Nordaust-Europa i steinalderen omtrent 5 000–2 000 f.Kr. På det største var kulturen utbreidd frå Bottenvika og Austersjøen til Ural og frå munningen av Wisla til Polhavet. Keramiske kar er over heile området av same form, men det er til ein viss grad variasjon i dekorasjonane. Området til den kamkeramiske kulturen er meir eller mindre det same som området der det langt seinare vart snakka finsk-ugriske språk. Det er dermed mogleg at den kamkeramiske kulturen er knytt til forfedrene til talarane av desse språka.
Språk
Den tradisjonelle forklaringa på sambandet mellom språk og arkeologi har vore at folka i det kamkeramiske området snakka eit finsk-ugrisk språk, som vart spreidd i lag med kulturen. Dette synet dominerte framleis forsking på1980- og 1990-talet. Språkforskaren Petri Kallio presenterte likevel i 2006 ein teori om at det finskugriske urspråket er langt yngre enn den kamkeramiske perioden. Fennougristen Jaakko Häkkinen presenterte i 2009 fleire argument til støtte for Kallio sine teoriar; i følgje Häkkinen er den kamkeramiske perioden for tidleg til å kunne bli knytt til utbreiinga av dei uralske språka.
Nikab
Opphav
Det vert av og til hevda at ansiktsløret opphavleg var ein del av kvinna si bekledning i nokon klasser i det bysantinske imperiet, og at det så vart teke inn i muslimsk kultur etter den arabiske erobringa av Midtausten. Likevel, sjølv om bysantinsk kunst før Islam viser kvinner med tilsløra hovud/hår, så viser den aldri kvinner med tilsløra andlet. Den greske geografen Strabo, som skreiv i det første århundret e.Kr. refererer til nokre persiske kvinner som dekte andletet, og den kristne forfattaren Tertullian, som levde i det tredje århundret, refererer i sit verk Tilsløringen av jomfruer til to heidenske kvinner i Arabia som ber eit slør som dekker heile andletet. Desse tidlege kjeldene viser at det fanst bruk av ansiktslør blant kvinner i Arabia og Persia lenge før Islam.
The Bel-Airs
Dei var mest kjend for hitten sin «Mr. Moto» frå 1961, ein instrumental surferocksong memd ein flamenco-inspirert intro og ein pianosolo i mellomspelet. Temaet i songen vart nytta i soloen til songen «Seed» av Sublime.
Eddie Bertrand døydde av kreft i november 2012.
UEFA-cupfinalen i fotball 1973
Kampane
I Mönchengladbach tok heimelaget leiinga 2-0 til pause, etter skåringar av Jupp Heynckes i det 29. og 40 minutt. Andreomgangen vart mållaus, så då sluttsignalet lydde kunne Liverpool-kapteinen Tommy Smith heve UEFA-trofeet.
Tsjermoz
Busetnaden vart grunnlagt i 1701 og han fekk bystatus i 1943.
Louth i Lincolnshire
Den 29. mai 1920 vart byen råka av ein storflaum som medførte tjue dødsfall. Ein finn fleire steinplakettar rundt om i byen som viser kor høgt vatnet stod.
Byparken i Bergen
Byparken er ein park i Bergen sentrum som ligg ved Lille Lungegårdsvannet og Festplassen på han eine sidan, og Ole Bulls Plass på den andre. Han utgjer dermed kjernen i ein sentral akse i byen, som går mellom Bergen Offentlege Bibliotek på han eine sida, og Den Nationale Scene på den andre sida. Midt i parken står Musikkpaviljongen frå 1889.
Sebi
Om songen
Hausten 2018 skreiv duoen låten «Sebi», den fjerde singelen til duoen. Tittelen tyder 'deg sjølv' eller 'ein sjølv', og siktar til at du må vera tru mot deg sjølv. Teksta fortel vidare at du ikkje må føle deg som ein fiasko, men innsjå at det viktige er å vere saman, og at alt ikkje treng å ha ei meining.
Arnadal kyrkje
Arnadal kyrkje er ei langkyrkje frå 1882 i Sandefjord kommune i Vestfold og Telemark. Ho er reist etter teikningar av Henrik Nissen. Kyrkja ligg i tettstaden Fossnes.
Statsrett
Men i tillegg til reglane i Grunnlova har det i Noreg - i motsetnad til dei fleste andre land - vokse fram ei lære om konstitusjonell sedvanerett. Domstolskontrollen med forvaltings- og lovvedtak er eit eksempel. Det er ikkje tvil om at domstolane i Noreg kan setje til side lover som er i strid med Grunnlova, og setje til side forvaltingsvedtak som er i strid med lov. Grunnlova seier ikkje noko om dette, ut over § 88 sin regel om at Høgsterett dømer i siste instans. Men viss Stortinget skulle ynskje å gjere noko med domstolkontrollen, kunne dette ikkje skje ved vanleg lov, Grunnlova måtte i tilfelle endrast.
The Lovin' Spoonful
Gitaristen, munnspelaren og songaren John Sebastian var den sentrale figuren i The Lovin' Spoonful og skreiv størstedelen av låtane. Dei andre originalmedlemmane var bassgitaristen Steve Boone, gitaristen Zal Yanovsky og trommeslagaren Joe Butler.
Det opphavlege The Lovin' Spoonful var samla att i 1979, i høve innspelinga av Paul Simon sin film One-Trick Pony (1980).
Ragnar Udjus
Frå 1959 var Undjus engasjert med partiarbeid for Senterpartiet, fylkessekretær i Agder til 1972. Hausten 1972 fekk han jobb som politisk sekretær i Miljøverndepartementet, ein posisjon han hadde til han eitt år seinare vart vald til stortingsrepresentant frå Vest-Agder. Stortingsperioden 1973-77 var han medlem i Sjøfarts- og fiskerikomiteen. Ved stortingsvalet 1977 stod han på fyrsteplassen på ei fellesliste for Senterpartiet og Det Liberale Folkepartiet. Han kom då innatt på Stortinget gjennom sistemandatet frå Vest-Agder. Dei neste fire åra var han medlem i Kommunal- og miljøvernkomiteen. Udjus var elles medlem i landsstyret til Senterpartiet i 1971-74.
Då han ikkje vart attvald i 1981, tok Udjus initiativ til radiostasjonen Radio Sør. Frå 1982 var han redaktør og leiar av nærradiostasjonen til 1991. Etter den tid arbeidde han som programskapar i lokalradio og TV Sør til år 2000. Udjus var 1984-89 leiar i Norsk Nærradioforbund.
Pyrolusitt
Mineralet vert nytta i den kjemiske industrien til framstilling av mangan og mangansambindingar, dessutan som oksidasjonsmiddel ved framstilling av klor, klorkalk og oksygen, og dessutan i glasfabrikasjonen, til tørrelement og anna. Store førekomstar finst i Russland og India. Mineralet er sjeldan i Noreg.
Old Red-avsetningane
Old Red Sandstone i USA
I eldre geologiske skrifter om tidlege teoriar om platetektonikk blir Catskill Delta formasjonen i USA korrelert til Old Red Sandstone. Dei to formasjonane vart avsett på omtrent same tid av dei same prosessane.
Deep Blue
Deep Blue baserte seg i hovudsak på rå reknekraft. Maskina var utstyrt med spesialprosessorar rekna på sjakkspeling, mens programvaren var laga ved hjelp av programmeringsspråket C, og køyrde under operativsystemet AIX.
Arpad Elo
Arpad Emrick Elo var ein ungarsk-amerikansk fysikar og sjakkspelar. Han er opphavsmannen til ELO-ratingsystemet for tomannsspel som sjakk eller go.
Pully
Pully er ein kommune i kantonen Vaud i distriktet Lavaux-Oron i Sveits. Kommunen har innbyggjarar  og eit areal på.
Boston i England
Eit viktig landemerke er soknekyrkja kjent som The Stump, som har det høgaste tårnet av soknekyrkjene i England. Det er synleg fleire kilometer unna.
Historie
Boston var lenge kjent for religiøse konfliktar. I 1612 vart John Cotton sokneprest i The Stump. Han var kjent for usemja si med mykje av læra til Den engelske kyrkja, men trekte mange menneske til kyrkja. Han oppfordra dei som ikkje likte det religiøse klimaet i England til å slutte seg til Massachusetts Bay Company, og var seinare med på å grunnlegge byen Boston i Massachusetts etter at han sjølv emigrerte i 1633.
Craig Ridge
Craig Ridge er ein liten steinrygg som ligg like nordaust for Polarstar Peak i Sentinel Range i Ellsworth Mountains i Antarktis. Han vart namngjeven av geolog-gruppa frå University of Minnesota til desse fjella i 1963–64 etter James A. Craig, sjef for helikoptermannskapet i 62. transportkorps som assisterte gruppa. Geologgruppa fann fossile lauv av planta glossopteris på ryggen.
Paul Ramdohr
Han var professor i Aachen i 1926, i Berlin 1934 og i Heidelberg frå 1950. Han arbeidde særleg med malmførekomstar og ertsmikroskopi, i seinare år òg med meteorittar og måneprøvar. Hovudverket hans Die Erzmineralien und ihre Verwachsungen (1950) er kome i fire tyske, ein russisk og to engelske utgåver (The Ores and Minerals Their Intergrowths 1980).
Grøtøy gamle handelsstad
Historie
Like etter år 1800 var det gode år for fisket og Arent fekk ein god start på verksemda si. I 1807 blei fisket dårlegare og i tillegg pågjekk Napoleonskrigane ute i Europa, noko ein også merka ringverknadar av i Nordland. Arent gav likevel ikkje opp og mot 1830 blei det lysare tider att og det blei etter kvart opna nye verksemder. I 1838 opna han dampskipruter mellom Trondheim og Hammerfest og same år blei D/S «Prinsk Gustav» bygd og kom til Grøtøy.
Det nye føretaket
I 1850 starta Søren og John Schøning føretaket «Arent Schønings Sønner». Dei hadde lite utdanning, men tok det att i praktisk røynsle. Søren Schøning var fyrst og fremst sjømann og sjøfart var det han i all hovudsak dreiv med. Han seila sjølv handelsskipa til Bergen for å avhende varer og til Lofoten for å kjøpe fisk.
Davis-stasjonen
Historie
Kysten der Davis-stasjonen no ligg vart første gong sett den 9. februar 1931, under den andre British Australian and New Zealand Antarctic Research Expedition (BANZARE) ombord på «Discovery». Sir Douglas Mawson og Stuart Campbell såg kontinentet frå eit sjøfly og namngav det høge landet mot søraust Princess Elizabeth Land.
Å juletre
Tekst
I Deutscher Liederhort frå 1800-talet oppgav Ludwig Erk og Franz Magnus Böhme songen «Es hing ein Stallknecht seinen Zaum» som ei endå eldre kjelde.
Variantar
Arne Bendiksen omsette han til julealbumet Jul i Andeby frå 1981. På svensk finst han som «Du kära gran».
The Challengers
Tidlege år
Surfbeat kom ut i januar 1963 på Vault Records og klatra raskt på salslistene. Berre månader før hadde The Beach Boys gjeve ut songen «Surfing Safari». Nokre månader før The Challenger gav ut Surfbeat gav surfeikonet Dick Dale ut debutalbumet Surfers' Choice. Surfbeat inneheldt songar som vart viktige inspirasjonskjelder for surferocken, mellom anna songar spelte inn av The Fireballs og Duane Eddy. Den første tida teikna Rick Griffin teikningar av badet som kom med på albumet eira. Han vart seinre kjend for å skape psykedeliske plakatar i 1960-åra.
European Project for Ice Coring in Antarctica
Europaan Project for Ice Coring in Antarctica (EPICA) er eit internasjonalt, europeisk prosjekt for å bore djupe iskjernar i Antarktis. Hovudmålet er å få fullstendig dokumentasjon av dei klimatiske og atmosfæriske tilhøva som er arkivert i den antarktiske isen ved å bore og analysere iskjerneprøvar og samanlikne dei med prøvane tekne på Grønland. Undersøkinga av desse prøvene gjev informasjon om korleis klimaet har variert.
Póli i Páfos
Ved folketeljinga i 2011 hadde kommunen 2 018 innbyggjarar, fordelt på bydelane:
Farrington Ridge
Farrington Ridge er ein isolert rygg, 1,5 nautiske mil lang, med fleire bergframspring langs toppen, 2 nautiske mil nord-nordvest for Forbidden Rocks i Jones Mountains i Antarktis. Han vart kartlagt av gruppa frå University of Minnesota som vitja Jones Mountains, 1960–61, som namngav det etter løytnant Robert L. Farrington i U.S. Navy som var medpilot på LC-47 Dakota-flyet under den første landinga i Jones Mountains, den 9. desember 1960.
John Franklin
Bakgrunn
Franklin var fødd i Spilsby i Lincolnshire. Han var eit av tolv barn i ein velståande handelsfamilie. Då han var fjorten år gammal gjekk han inn i den britiske marinen. Han deltok ved angrepet på Københavns red i 1801 og ved slaget ved Trafalgar i 1805, der han var ombord på HMS «Bellerophon». I 1818 var han kaptein på ein av båtane til David Buchan, som gjorde eit mislykka forsøk på å segla til Nordpolen frå Svalbard.
El Capitan
Geologi
El Capitan består nesten heilt av El Capitan-granitt, ein bleik, grov granitt som vart lagt ned for kring 100 millionar år sidan. I tillegg til El Capitan utgjer denne granitten det meste av berget i den vestlege delen av Ein eigen intrusjon av vulkansk bergart, Taft-granitt, dannar den øvste delen av klippeveggen.
VM i friidrett 1983
Tresteghopp
Dato: 8. august <br style="clear:left" />
Tikamp
Dato: 12. og 13. august <br style="clear:left" />
400 m hekk
Dato: 10. august <br style="clear:both" />
Spydkast
Dato: 13. august <br style="clear:both" />
Gibson Spur
Gibson Spur er ein høg fjellknaus like vest for munningen av Webb-breen i Victoria Land. Det vart namngjeve av Victoria University of Wellington Antarctic Expedition (VUWAE) (1959–60) etter G.W. Gibson, ein av geologane i gruppa.
Den russisk-svenske krigen 1788-1790
Den russisk-svenske krigen 1788–1790, kjend som Gustav IIIs russiske krig i Sverige, Gustav IIIs krig i Finland og Katarina IIs svenske krig i Russland, vart utkjempa mellom Sverige og Russland frå juni 1788 til august 1790.
Krigen
I 1790 fornya kong Gustav planen om å gå i land nær St. Petersburg, denne gongen nær Viborg. Men planen gjekk i vasken i eit katastrofalt åtak på den russiske flåten i slaget ved Reval den 13. mai. Eit nytt åtak på den russiske flåten utanfor Kronstadt i byrjinga av juni slo òg feil og den svenske kampflåten og galeiflotiljen måtte begge trekkje seg attende til Viborgbukta, der den samla svenske flåten på 400 fartøy vart blokkert av Austersjøflåten til Vasilij Tsjicsjagov ein heil månad. Den 3. juli tvinga svenskane seg ut i det dyrekjøpte slaget ved Viborgbukta. Svenskane tapte sju linjeskip og tre fregattar.
Johan Østby
Østby, som var son til ein skogvaktar, var skogsarbeidar frå 1948. Skuleåret 1948/49 gjekk han Nansenskolen på Lillehammer, og han fekk i 1949 journaliststilling i avisa Østlendingen på Elverum.
Edman Island
Edman Island er ei øy nær midten av O'Brien Bay i Budd Coast. Ho vart først kartlagd frå flyfoto teken av U.S. Navy Operasjon Highjump og Operasjon Windmill i 1947 og 1948, og vart namngjeven av Advisory Committee on Antarctic Names etter Donald H. Edman, ein ionosfærisk forskar ved Wilkes Station i 1958.
What Were Once Vices Are Now Habits
Medverkande
The Doobie Brothers:
Nygårdsbroen
Nygårdsbroen er namnet på fleire bruer over Strømmen i Puddefjorden i Bergen, frå Nygårdstangen til Danmarksplass. Den eldste brua der stod ferdig i 1851, og knytte saman Bergen og Årstad. Brua hadde til å byrje med bomavgift både for køyrande og gåande. Bruene utgjer i dag hovudtraseen sørover frå Bergen sentrum. Strømmen er i dag sett som skiljet mellom Store Lungegårdsvannet og resten av Puddefjorden.
Kamphandlinga til Wager
Kamphandlinga til Wager var eit sjøslag den 8. juni 1708 mellom ein britisk skvadron under Charles Wager og den spanske sølvflåten, som ein del av den spanske arvefølgjekrigen.
Softs
Oversyn
John Etheridge erstatta Allan Holdsworth på gitar kort tid etter at det førre albumet, Bundles, kom ut og Alan Wakeman, syskenbarnet til klaverspelaren Rick Wakeman, tok over på saksofon for Karl Jenkins. Karl spelte frå no av berre klaverinstrument. Denne endringa var naudsynt fordi det siste originale bandmedlemmet, Mike Ratledge, forlet bandet i mars 1976, før innspelinga starta. Han er likevel med på to songar, men er ikkje rekna som eit bandmedlem. Wakeman og bassisten Roy Babbington forlet gruppa kort tid etter at albumet kom ut og Wakeman var derfor ikkje medlem lenger enn seks månader.
Framheim
Hytte og telt
Amundsen gjekk bort frå dei tradisjonelle kvite telta og gjekk i staden for telt av svart stoff. Dette var for å absorbere den vesle solinnstrålinga som skein på teltet. I tillegg ville telta vere lettare å sjå i snøen og svart ville vere meir behageleg for augo innimellom alt det kvite. Dei pyramideforma telta var utstyrt med ein enkel stokk, som vart festa til ein av sledane under reisa, slik at ein ikkje trengde teltpluggar og kunne setje opp teltet raskt og enkelt. Teltet hadde òg eit innsydd golv, som var ein innovasjon fleire år føre si tid.
Frazier Islands
Frazier Islands er ei gruppe fire klipperik øyar i den austlege delen av Vincennes Bay i Antarktis, 8 nautiske mil vest-nordvest for Clark Peninsula. Øyane vart først fotografert frå lufta av U.S. Navy Operasjon Highjump, 1946–47, og ho vart namngjeven av Advisory Committee on Antarctic Names etter offiseren Paul W. Frazier i U.S. Navy, ein navigatør og prosjektleiar under Operasjon Windmill som vitja området i januar 1948, og som seinare var leiar for operasjonar med Operasjon Deepfreeze I ved Little America V.
Cliodhna Cussen
Cliodhna Cussen er ein irsk kunstnar, fyrst og fremst kjend som skulptør som har utført ei lang rad arbeid i stein og bronse. Ho er og novelleforfattar og lyrikar.
Verdsmeisterskapen i roing 1978
Noreg vann to gullmedaljar, begge i dobbeltsculler.
Lettvektsåttar
<br style="clear:both;" />
Gyda Voss
Ho var dotter av skulemannen Peter Christiansen Voss og Elisabeth Marie Magelsen. Frå 1894 til 1896 var ho elev ved Kunstakademiet i København. Ho studerte også i Italia og i Paris. Verk ho laga i ungdommen var gjerne mørkvorne og naturalistiske. I seinare arbeid var stilen meir impressiv og lysar, med ei mindre presis form.
NM i friidrett 1993
Stavhopp
<br style="clear:both;" />
Nasiriyah
Tidleg historie
Nasiriyah vart grunnlagd i 1872 av Nasir al-Saadun Pasha, sjeiken i Muntafiq-stamma, som byen er kalla opp etter. Same året vart staden det administrative senteret i Muntafiq sanjak («distrikt»). Nasir Pasha var leiar for den sunnimuslimske al-Saadun-klanen, som var den regjerande familien i Muntafiq, som hovudsakleg var sjiamuslimar. Då Nasiriyah vart grunnlagd, var makta til Muntafiq i Basra vilayet (Sør-Irak) gradvis svunne hen på grunn av sentraliseringa til osmanarane. Men Nasir Pasha vart utpeikt av osmanarane som leiar for provinsen og store landområdet vart lagt under hans namn. Sonen hans, Saadun Pasha, vart mutassarif (skatteoppkrevjarar) i Nasiriyah, og innan 1908 styrte han i røynda Sør-Irak på deira vegne, etter at han hadde gjeve dei sterk støtte i eit opprør i 1908.
Irakkrigen (2003-2010)
I mars 2003 var Nasiriyah åstad for eit av dei første store slaga i invasjonen av Irak. 23. mars vart den amerikanske invasjonsstyrken utsett for eit bakhaldsåtak nær byen. 11 soldatar mista livet og tre kvinnelege soldatar vart tekne til fange. Slaget ved Nasiriyah varte frå 23. til 29. mars og totalt mista 18 amerikanske soldatar livet og over 150 vart skadde. Byen har vore relativt roleg etter at Saddam Hussein fall. Ei bilbome tok livet av 19 italienske soldatar og 11 sivilie i november 2003, og det var småtrefningar her i april 2004.
Pygoscelis
Slekta Pygoscelis har ein sirkumpolar distribusjon avgrensa til områda i Antarktis og Sørishavet, med bøylepingvinen som strekkjer seg lengst nord, og når atlanterhavskysten av Sør-Amerika opp til 43 ° S, og øyane sør for New Zealand. Men dei fleste hekkar på subantarktiske og på kontinentet Antarktika.
Nardo
Geografi
Sør for Nardo ligg det fire store burettslag som hovudsakleg består av blokker og rekkehus: Othilienborg, Vestlia, Sollia og Risvollan. Sistnemnte er mellom Noregs største burettslag.
Domenico Modugno
Modugno vann Festival della Canzone Italiana di Sanremo 1958, 1959, 1962 og 1966 og representerte Italia i Eurovision Song Contest 1958, 1959 og 1966. I 1958 deltok han med songen «Nel blu dipinto di blu» og enda på tredjeplass med 13 poeng. Året etter enda songen «Piove» på sjetteplass med ni poeng. I 1966 deltok han igjen, denne gongen med songen «Dio, come ti amo», som enda på sisteplass med null poeng.
FIR-filter
Parks-McClellan-metoden
Denne algoritmen vert nytta til design av equirippel FIR-filter og lineær fase FIR-filter generelt. Algoritmen er ein iterativ prosedyre som er basert på eit vekta feilkriterie. Han finn dei optimale FIR filter koeffisientane i samhøve til minimiseringa av dette feilkriteriet. Parks-McClellan metoden er meir fleksibel enn til dømes vindusmetoden, og er ein mykje nytta metode for design av FIR-filter.
Radioaktive mineral
Primære radioaktive mineral
I tillegg finst thorianitt, thoritt, thucholitt, daviditt, pyroklor, polymignitt, fergusonitt, euxenitt, samarskitt, yttrotantalitt, allanitt, monazitt og coffinitt.
Albumet ( )
Musikk og tekstar
består av åtte spor delt i to av 36 sekund stille, som liknar skiljet mellom dei to sidene av ei vinylplate. Den fyrste halvdelen av albumet er musikalsk lystig og optimistisk, med meir vekt på tangentar enn gitar og sampling av stemma åt Jónsi. Den andre halvdelen er meir melankolisk og spelar i fylgje Jónsi med kjenslene åt lyttaren. Ingen av spora på  har titlar. Gitarist og keyboardist Kjartan Sveinson sa at dei ikkje ville bruke titlar på albumet berre fordi det er noko ein «skal». Sjølv om songane ikkje har nokon offisiell tittel, har kvart spor ein uoffisiell tittel som er brukt av bandet.
Jónsi song tekstane i  på «vonlenska» («Hopelandic»), eit påfunne språk som består av ord og stavingar utan meining. Jónsi bruker normalt vonlenska på songar som enno ikkje har tekst, sjølv om nokre spor på albuma Von og Takk... er sungne på språket. Namnet kjem frå «Von», den niande songen på albumet Von. Det er den fyrste gongen språket vert brukt av bandet. Vonlenska på  består av ei setning som er elleve stavingar lang: «You xylo. You xylo no fi lo. You so.» og ulike variasjonar av ho. Bandet hadde spela songane på  live i to år før albumet kom ut. Difor ville ikkje bandet gjeva songane ekte tekst. Trommeslagaren Orri Páll Dýrason sa at songane allereie var ferdige og det ville vore rart å plutseleg setja inn tekstar i desse ferdige produkta.
Radioaktive mineral
Sekundære uranminerar
Viktige sekundære uranmineraler er autunitt, torbernitt, carnotitt og tyuyamunitt. Det siste har særskild tyding for uranproduksjonen.
Roger Meddows-Taylor
I følgje rikinglista til The Sunday Times var Taylor verdt kring 80 millionar pund eller kring 127 millionar dollar i 2011. I 2014 var han med i The Life of Rock with Brian Pern som seg sjølv.
Eddie & The Showmen
Eddie & the Showmen var ei amerikansk surferockband tidleg i 1960-åra. Det vart skipa i Sør-California av Eddie Bertrand, som tidlegare haed spelt i The Bel-Airs, og gav ut fleire singlar på Liberty Records. Den største hitten deira i Los Angeles var «Mr. Rebel», som nådde fjerdeplassen på Wallichs Music City Hit List den 10. februar 1964.
Aptenodytes
Trass i at dei iblant blir skildra som typiske pingvinar, skil dei seg frå dei fleste andre artar i pingvinfamilien. Dei er monaleg større og dei førebur ikkje noko form for reirplass til hekkinga. Aptenodytes-pingvinar har derimot ein hudfald mellom beina som dekker over egga under ruging, ein anatomisk detalj som ikkje finst hos nokon annan pingvin.
Gyda Christensen
Ho var fødd Gyda Martha Kristine Andersen. Den første ektemannen hennar, mellom 1893 og 1903, var ingeniør Georg Monrad Krohn. Dei fekk dottera Lillebil Ibsen i 1899. Den andre ektemannen hennar var teatersjef ved Nationaltheatret, Halfdan Christensen 1905-1922. Ho var gift 3. gong med politikaren Carl Joachim Hambro d.e. frå 1946.
Rafína-Pikérmi
Byar og tettstader
Byane og tettstadene i kommunen er:
Howth
Howth (/ˈhoʊθ/ HOATH; irsk: Binn Éadair, er ein landsby og nordleg forstad til Dublin, Irland. Det er vanleg å rekna med at det engelskspråklege namnet kjem frå norrønt hǫfuð (hovud), noko som og er sannsynleggjort av at vikingane gjekk i land og etablerte seg i dette området. Dersom ein ser på eit lokalt kart vil ein og sjå at den halvøya som landsbyen ligg på stikk ut i irskesjøen og kan tolkast som eit hovud med andletet vendt mot Storbritannia.
Blindern
Blindern er òg namnet på ein haldeplass på T-banelina Sognsvannsbanen, som saman med haldeplassen Forskningsparken på den same lina, og trikkelina mellom sentrum og Rikshospitalet, gjer det enkelt å nå stroket og universitetet med kollektivtransport. Namnet har stroket fått etter garden Blindern. Dette var ein av dei mange gamle gardane i Aker som opphavleg hadde endinga vin i namnet, og som difor gjerne vert rekna med å ha vore rydda i eldre jarnalder. Det er ikkje noko att av jordbruksareala i dette området.
Remember (Walking in the Sand)
Mottaking
Tidleg på 1970-talet gav Buddah Records ut ein «Radio Active Gold» versjon som inneheldt ein udubba versjon av demoen (utan ekko eller lydeffektar). Denne versjonen er 2:17 lang og introen er «Remember...»-refrenget utan solovokalen til Mary Weiss. Denne versjonen (den tekniske termen for det er ein underdub) dukka først opp på eit Buddah samlealbum frå 1969 med tittelen Incense and Oldies, saman med ein alternativ versjon av «Give Him a Great Big Kiss».
Medverkande
I følgje musikkforskaren Albin J. Zak:
Det kosakkiske hetmanatet
I 1645 svor hetmantet truskap til Storfyrstedømet Moskva under rådet i Perejaslav (Perejaslavska Rada), samstundes som dei var ein del av Det polsk-litauiske samveldet. Ein regional folkeavstemming gjorde at regionen kom inn under den russiske staten sitt vern. Andrusovo-traktaten (Andrusiv) frå 1667 sette grensene mellom dei polske og russiske statane, og delte hetmantatet i to. Denne delinga førte til borgarkrig i Ukraina mellom forskjellige kosakkar som varte til slutten av 1600-talet. På 1700-talet var området til hetmantatet avgrensa til Ukraina på venstrebreidda. I 1764 vart sjølvstyret til kosakkstaten og hetmanatstilligna avskaffa av Katarina II av Russland.
Det britiske kongehuset
Før 1917 blei også oldebarn i mannleg linje rekna med.
Gyda Gram
Liv og virke
Etter at Gram gifta seg var ho busett i Drammen, der ho same år arrangerte ein «allgemeine Münchenermiddag – der [folk kom] sammen fra alle Verdens Hjørner – fra Drammen, Kongsberg og Chr.a», som ein av gjestene, målaren Eilif Peterssen, skreiv i eit brev. Her var òg Harriet Backer tilstades.
Pond Ridge
Pond Ridge er ein flataktig fjellrygg som strekkjer seg nord frå Mount Loweth i Jones Mountains i Antarktis. Han vart kartlagt av ei gruppe frå University of Minnesota som vitja Jones Mountains i 1960–61, og fekk dette namnet av dei fordi det vart oppdaga eit lite tjern (pond på engelsk) på ryggen.
Diskografien til Queen
Queen debuterte i 1973 med Queen. Albumet Greatest Hits frå 1981 er det mestseljande albumet i britisk historie med 6 millionar selde eksemplar i 2014. Samelalbumet Greatest Hits II frå 1992 er òg eit av dei mestseljande albuma gjennomt idene med 3,8 millionar eksemplar.
Kurilsk
Historie
Staden der dagens Kurilsk ligg var tidlegare ein busetnad av ainuar, som var dei opphavlege innbyggjarane på øyane. Det opphavlege namnet var Sjana, som tyder noko slikt som stor busetnad ved elva sitt nedre løp. Mot slutten av 1700-talet oppstod ein busetnad av russiske kolonistar. I 1800 oppretta Japan ein garnison. I Shimoda-avtalen vart dei sørlege Kurilane lagt under Japan, og landsbyen Shanamura (japansk 紗那村) høyrde fram til slutten av andre verdskrigen i 1945 under det japanske underprefekturet Shana (i dag: underprefekturet Nemuro). Etter krigen kom øyane og Kurilsk under Sovjetunionen, og i 1947 fekk staden bystatus med det noverande namnet.
Gulbrynkjernebitar
Gulbrynkjernebitar (Coccothraustes vespertinus) er stor ein stor, fargerik, nordamerikansk fink.
Emmanuel Macron
Den 14. mai 2017 tok Macron over som fransk president etter François Hollande.
Gulbrynkjernebitar
Skildring
Eit individ av arten er registrert på Frøya, Trøndelag i mai 1975, og ein  gulbrynkjernebitar blei observert på Onsøya, Østfold i mai 1973.
Commiphora
Commiphora er ei slekt av dekkfrøplantar i familien Burseraceae. Slekta inneheld omtrent 185 artar tre og busker, ofte med tornar. Dei veks i Afrika, Arabia, og på det indiske subkontinentet.
Aleksandr Skrjabin
Pianist og komponist (1894–1915)
Han slo seg ned i Paris med familien i 1907, og medverka i fleire konsertar organisert av impressarioen Sergej Djagilev som på den tida aktivt arbeidde for å framføre russisk musikk i Vest-Europa.
Gyda Klingenberg
Gyda Hedevig Klingenberg var ein norsk skodespelar. Ho var tilsett ved Christiania Theater i Christiania.
Richard Supa
Supa gav ut fleire album under eige namn, mellom anna Supa's Jamboree (1971, Paramount 6009), Homespun (1972, Paramount PAs 6027), Lifelines (1976, Epic PE34277) og Tal Tales (1978, Polydor PD-1-6155). Songen hans «Stone County Wanted Man», som dukka opp på albumet Supa's Jamboree, vart spelt inn av Johnny Winter for albumet hans Saints & Sinners.
Anton Ondruš
Anton Ondruš er ein slovakisk tidlegare fotballspelar frå Solčany, som vart europameister 1976 med Tsjekkoslovakia og tok bronse i EM 1980. Han spelte 58 landskampar i tida 1974-80.
Rombedodekaeder
Eit rombedodekaeder er ein catalansk lekam med 12 romber som sider, 14 hjørne og 24 kantar. Dualpolyederet er kuboktaederet.
MS «Emsland»
MS «Emsland» var eit tysk lasteskip som vart bomba utanfor Stadlandet i 1944 og sett på land i Ervik. Det er framleis vrakrestar etter det på Erviksanden.
Kystmuseet i Sogn og Fjordane
Ansvarsområde
I Museumsplan for Sogn og Fjordane vert det slått fast at museet er ansvarsmuseum for kommunane Gulen, Solund, Hyllestad, Askvoll og Flora. I kommunane Bremanger, Vågsøy og Selje skal Kystmuseet ha ansvar for oppgåver som er spesifikt sjøvende, medan andre oppgåver skal leggast til Nordfjord Folkemuseum.
Kystmuseet i Florø
Museet har hovudbase i Florø og består av 3 museumsbygg og eit 74 mål stort friluftsområde der ein finn både gardstun, tettstad, fiskevær og anna. Dei tre museumsbyga inneheld administrasjon, fagbibliotek, arkiv og arbeidsplassar for 7 tilsette. Utstillingane viser m.a. lokale båttypar, fiskeri, fraktefart, interiør, lokal fauna og ei av dei største permanente oljeutstillingane i landet.
Båtsamlinga
Kystmuseet har ei stor båtsamling, blant anna «Bakkejekta» frå midten av 1700-talet. Museet er medeigar i galeasen «Svanhild» og M/S «Atløy», og eigar av råsegljekta «Svømianna» og autolinebåten «Haugefisk». Fartøya er representantar for båttypar som har vore vanlege ved kysten av Sogn og Fjordane. Museet har også hovudansvar for fartøyvern i fylket.
Jaguar I-Pace
Jaguar I-Pace er ein større elektrisk familiebil (SUV) frå britiske Jaguar Cars.
The Chantays
Historie
The Chantays er framleis aktive.
Rosasitt
Det er påvist frå ein kontaktførekomst på Grua i Oppland.
Robin Stjernberg
Robin James Olof Stjernberg er ein svensk songar.
Alenka Bratušek
Politisk karriere
Regjeringa Bratušek stod klar etter ei avrøysting den 20. mars, der 52 av 90 folkerepresentantar røysta for den nye koalisjonsregjeringa. Regjeringa stod framfor store utfordringar grunna økonomiske vanskar i landet.
Sjølvstendekrigen til Rákóczi
Serbisk deltaking og andre rojalittar
Kroatia støtta òg Habsburgmonarkiet, så den kroatiske armeen og habsburgske strykar hindra derfor at Kuruc okkuperte Kroatia. Kroatiske og serbiske styrkar kjempa i Dunántúl og Øvre Ungarn. Transilvanske saksarar prøvde òg å distansere frå Rákóczi i 1703.
Laura Chinchilla
Familieliv
Laura Chinchilla gifte seg fyrste gongen 22 år gamal, men dei skildest etter tre år. Ho flytte saman med ein spansk advokat på nittitalet, dei fekk ein son saman i 1996 før dei gifte seg i 2000.
Rosenbuschitt
Rosenbuschitt er eit relativt sjeldan mineral som opptrer i gulbrune til grålege nåler med triklin symmetri. Det fluorescerer ofte gult i ultrafiolett ljos. Mineralet har ei komplisert samansetjing og er vesentleg eit fluorhaldig silikat av kalsium, natrium, zirkonium og titan, (Ca,Na)12(Zr,Di)4(Si2O7)4(O4F4). Det vart først skildra av W. C. Brøgger i 1887 frå nefelinsyenittpegmatitt ved Langesundsfjorden.
Det er kalla opp etter den tyske geologen og mineralogen K. H. F. Rosenbusch (1836–1914).
Lahti-renna 1992
Hopprenn, storbakke
<br style="clear:both;" />
Fotballkampen Noreg-England i 1981
Kampen
Dommaren Jerzy Kacprzak var frå Polen.
Stevie Ray Vaughan
Stephen «Stevie» Ray Vaughan var ein amerikansk bluesgitarist. Han var den yngre broren til Jimmie Vaughan og frontmann for Double Trouble, eit band som òg inkluderte bassist Tommy Shannon og trommeslagar Chris Layton. Vaughan var mellom anna inspirert av Jimi Hendrix, og vert rekna som ein av dei beste gitaristane gjennom tidene, uansett sjanger. Magasinet Rolling Stone rangerte i 2003 Stevie Ray Vaughan som nummer 7 på lista deira over dei 100 største gitaristane gjennom tidene («Rolling Stone's 100 Greatest Guitarists of All Time»).
Vaughan var ein viktig musikar i Texas blues, ei høglydt, swing-driven blanding av blues og rock. Han vart den førande musikaren i bluesrock-stilen, med mange fjernsynsopptredenar og album på listene. Debutplata hans, Texas Flood, kom ut i juni 1983, og selde til dobbel platinaplate. Vaughan spelte innan mange andre stilartar, som jazz og balladar. Han var nominert til 12 Grammy-prisar og vann seks. Han vann fem W. C. Handy Award og vart innlemma i Blues Hall of Fame i 2000.
Deon Hemmings
Aktiv
Høgdepunktet for Hemmings kom under dei olympiske leikane 1996 i Atalanta, der ho lukkast vinne langhekken på ny olympisk rekord, 52,82 sekundar, framom Kim Batten og Tonja Buford-Bailey, begge frå USA. Det var den aller fyrste olympiske gullmedaljen vunne av ei kvinne frå Jamaica. I VM 1997 var ho nær ved å sikre seg nok ein gullmedalje, men måtte gje tapt for Nezha Bidouane frå Marokko. Ho fekk også ein bronsemedalje i same meisterskapen då ho sprang den tredje etappen for Jamaica sitt lag i 4 x 400 meter stafett. To år seinare tok ho i Sevilla si tredje strake VM-medalje i 400 m hekk, ein bronse.
Brian May
2000 til i dag
Den 26. august 2011 spelte May «We Will Rock You» og «Welcome to the Black Parade» med det amerikanske rockebandet My Chemical Romance på Readingfestivalen. Den 28. august spelte May «You and I» med Lady Gaga under MTV Video Music Awards ved Nokia Theatre i Los Angeles. Den 10. oktober spelte May med det britiske rockebandet The Darkness.
Sjakhtjorsk
Sjakhtjorsk (russisk Шахтёрск, japansk 塔路 – Tōro) er ein by i Sakhalin oblast i Russland med om lag 10 000 innbyggjarar. Han ligg på vestkysten av Sakhalin rundt 250 km nordvest for Juzjno-Sakhalinsk.
Cromer
I 1887 kom endå ei jernbanelinje, og staden vart dermed tilgjengeleg for fleire. Cromer High stasjon er nedlagt, men Cromer Beach stasjon er enno i drift under namnet Cromer. Det var tidlegare direktetog frå London, Manchester, Leicester, Birmingham, Leeds, Peterborough og Sheffield. I dag er det berre eit pendlartog til Norwich som er i drift. Blant vitjande til byen var den framtidige Edvard VII, som likte å spele golf der. På Royal Cromer Golf Club spelar ein framleis om Prince of Wales Cup til minne om kronprinsen.
Pipeline
Songen kom først ut på singel i desember 1962 på selskapet Downey, og vart distribuert nasjonalt på Dot Records som Dot 15-16440 i januar 1963. På begge utgåver er bandnamnet stava Chantay's.
Aldus Manutius
Liv
I 1505 gifta Aldo Manuzio gifta seg med Maria, dottera til Andrea Torresano av Asola. Torresano var også eigaren av ei trykkeri, og verka Manuzio gav ut brukte deretter både namna Aldus og Asolanus. Etter at Manuzio døydde i 1515, dreiv Torresano og sønene hans trykkeriet medan borna til Manuzio var små. Sonen Paulus Manutius tok seinare over trykkeriet.
Verdscupen i skiskyting 1994
Verdscupen i skiskyting 1994 tok til 9. desember 1993 og vart avslutta 20. mars 1994. Turneringa omfatta 12 individuelle tevlingar. Renna fann stad i Bad Gastein i Austerrike, Pokljuka i Slovenia, Ruhpolding i Tyskland, Antholz i Italia og i Hinton og Canmore i Canada.
Rozenitt
Rozenitt er eit mineral, eit jernsulfat, FeSO4· 4H2O. Det vert danna sekundært ved forvitring av pyritt og pyrrhotitt. Det er påvist i små mengder frå fleire norske førekomstar.
Anne-Marie David
Karriere
Etter dette budde ho ein periode i Tyrkia der ho jobba som musikar. Ho deltok i Eurovision Song Contest 1979, denne gongen for Frankrike med songen «Je suis l'enfant soleil». Her enda ho på ein tredjeplass.
Sheikh Hasina
I 1996 vann Awami League og Sheikh Hasina valet og ho blei statsminister. I denne tida skreiv ho under ein fredsavtale med opprørsstyrkar i søraustlege Bangladesh og ein avtale om vassressursar med India.
Rettsleg dom
I norsk juridisk samanheng er «dom» ei domstolsavgjerd som avsluttar ei rettssak ved å take stilling til realiteten i saka. Andre avgjerder av domstolen har andre nemningar. Til dømes er orskurd («kjennelse» på bokmål) ei avgjerd som vanlegvis ikkje har med realiteten i saka å gjere.
Ein dom skal grunngjevast og seiast i rettsmøte når det gjeld tingrett og lagmannsrett. I Høgsterett vert det sagt dom i form av at dommarane i saka held ei open og grunngjeve avrøysting i rettsmøte. Med unntak av dommar frå Høgsterett, kan dommane ankast til høgare rettsinnstans innan ein frist. Eit ankeutval avgjer om vilkåra er til stades for at saka skal kunne fremjast for ankedomstolen.
Tvistelovas føresegner om avgjerdsformer i sivile rettssaker
(1) Ved dom treffes avgjørelse av
(2) Ved kjennelse treffes avgjørelser
Driftwood av The Moody Blues
Det vart laga ein musikkvideo til «Driftwood». Videoen syner Patrick Moraz på tangentinstrument, sjølv om det var Mike Pinder som spelar på den faktiske innspelinga. Songen inneheld òg altsaksofon spelt av R.A. Martin, sjølv om det er Ray Thomas som spelar altsaksofon i videoen.
Never Get Old
Eit halv minutt av songen vart nytta i ein fjernsynsreklame for Vittel lenge før Reality kom ut.
Brain Salad Surgery
Skriving
Med ei lengd på nesten 30 minuttar bestod «Karn Evil 9» av tre satsar (kalla «impressions»). På grunn av avgrensa tid, måtte den første satsen delast i to delar mellom side ein og to av vinylplata. På den originale CD-utgåva på Atlantic opprettheld denne delinga av suiten, medan seinare CD-utgåver har slått dei to spora saman til ein samanhengande versjon. All musikken til dette stykket vart komponert av Emerson og kan skildrast som ei futuristisk blanding av klassisk musikk og rock. Strukturmessig er den første og tredje satsen skild av ein lengre instrumental, trass i at heile komposisjonen i starten vart skriven som ein instrumental. All tekst i første satsen er skriven av Lake. Lake ønskte hjelp til å skrive tekst til tredje satsen og fekk med seg tekstforfattaren Pete Sinfield, som Lake hadde arbeidd med då han var i King Crimson. Sinfield hadde planlagt eit soloalbum og hadde spurt Lake om hjelp til å få det ut på Manticore. Lake gjekk med på å la plateselskapet støtte prosjektet til Sinfield og spurte i tillegg om han kunne hjelpe til med tekstane til det neste albumet deira. Sinfield sa: «Eg var halvvegs gjennom soloalbumet då Greg ringde meg og sa at Manticore ville gje det ut. Haken var at han ønskte at eg skulle skrive tekstar for eit langt stykke som hadde byrja å ta form». Hovudtemaet er eit slag mellom ein kunstig og ein naturleg intelligens, som endar med at menneske blir overteken av datamaskinen han har funne opp. Stykket hadde først fått tittelen «Ganton 9» av Emerson, etter ein oppdikta planet der all vondskap og dekadanse var blitt kasta bort. Men Sinfield meinte at musikken Emerson hadde skrive høyrdest ut som eit karneval, og kom opp med tittelen «Karn Evil 9».
AAAAA naturskjønne område i Kina
AAAAA (5A) er ei utnemning gjeven til dei viktigaste og best ivaretekne naturskjønne turistmåla i Kina. Det er det høgaste nivået i klassifiseringa brukt av det kinesiske kultur- og turismedepartementet. I 2020 var det 279 attraksjonar klassifiserte som 5A.
Brain Salad Surgery
Innspeling
Sjølv om gruppa hadde framført eit arrangement av toccaten til Ginastera på den europeiske turneen sin i mars og april 1973, hadde dei skrive fleire instrumentalparti for den endelege versjonen som kom med på plata. Palmer hadde skrive ein perkusjonssats ved hjelp av åtte spesialutvikla trommesyntheszierar. Denne satsen med ein «atmosfærisk», elektronisk lyd vart sett inn i den midtre delen av «Toccata». Kort tid etter stykket spelt inn, i september, vart gruppa klar over at dei ikkje hadde rettane til å gje ut denne musikken. Emerson kontakta forlaget til Ginastera og fekk til svar at han ikkje tillet nokre versjonar av verka sine, men dei rådde dei til å ta det opp med han personleg. Emerson fauk derfor til Geneve for å snakke med Ginastera direkte. Då Ginastera fekk høyre det nye arrangementet gav han løyve til å bruke stykket hans. Emerson sa: «Han spelte innspelinga vår av 'Toccata' på ein kassettspelar. Etter eit par taktar stoppa han lydbandet og ropte 'Djevelsk!' Eg venta at han skulle kaste oss på dør. Han hadde lytta til lydbandet i mono og innspelinga vår var i stereo. Eg hoppa fram og slo over til stereo på maskinen og håpte at han ville lytte ein gong til. Det viste seg at han brydde seg ikkje om det i det heile tatt. Han lytta igjen og sa 'Forferdeleg!' som faktisk var eit kompliment. 'De har fanga essensen i musikken min som ingen andre før har gjort', sa den store maestroen.»
Utgjeving
Brain Salad Surgery kom ut i Storbritannia den 19. november 1973 av Manticore Records på vinyl, kassett og 8-spors lydband, distribuert av Atlantic Records. Albumet selde godt og nådde andreplassen på UK Albums Chart og låg der i 18 veker. Han vart stogga frå å nå toppen av Tales from Topographic Oceans av erkerrrivalen deira, Yes. Den 1. mars 1974 hadde albumet selt til gullplate i Storbriannia for 100 000 selde eksemplar.
I USA kom Brain Salad Surgery ut i desember 1973 på Manticore og vart igjen distribuert av Atlantic. Det kom ikkje ut nokre singlar her. Albumet klatra til 11. plassen på Billboard 200 og låg der inne i 47 veker, meir enn noko anna Emerson, Lake & Palmer-album. Det selde til gullplate i USA òg, for minst 500 000 selde eksemplar.
Agnez Mo
Agnes Monica Muljoto, kjend som Agnes Monica eller Agnez Mo, er ein indonesisk songar, skodespelar og låtskrivar fødd i Jakarta.
Brain Salad Surgery
Mottaking
I 2005 rangerte Q Classic og Mojo albumet på femteplassen på lista si «40 Cosmic Rock Albums», som vart publisert i spesialutgåva Pink Floyd & The Story of Prog Rock. I 2015 vart det rangert som det 12. beste progrockalbumet gjennom tidene av Rolling Stone.
Baquba
Historie
Under den amerikansk-leia okkupasjonen av Irak i 2003 vart Baquba ein av stadane med tyngst geriljaaktivitet, i tillegg til dei sunnimuslimske enklavane i Fallujah og Ramadi. Dei hardaste kampane skjedde 24. juni 2004, leia av Abu Musab al-Zarqawi. Han mista livet i eit amerikansk luftåtak og påfølgjande raid nord for Baquba den 8. juni 2006. Seint i 2006 var likevel Baquba og mykje av provinsen Diyala under kontrollen til opprørske sunniar. I januar 2007 kidnappa opprørarane borgarmeisteren og sprengde kontoret hans. Etter å ha hatt over 460 000 innbyggjarar, vart byen i februar 2007 rapportert å vere ein «spøkjelsesby» då innbyggjarane anten hadde flykta eller gøymde seg heim.
Rubin
Rubinar har vore høgt skatta heilt sidan antikken og har vore gjenstand for overtru, mytar og segner. Dei beste, dueblodsraude rubinane kjem frå Mogok-distriktet i Myanmar, medan rubinar frå Sri Lanka, Thailand og India kan ha meir variable og ureine fargar. Rubinar frå Froland i Aust-Agder kan til dels ha god farge, men er for uklåre til å ha nokon stor verdi som edelstein.
Kristian Solvang
Kristian Solvang er ein norsk filolog, pedagog og sakprosaforfattar.
Raquel Rastenni
Raquel Rastenni var ein dansk songar. I 1958 vann ho Dansk Melodi Grand Prix med songen «Jeg rev et blad ud af min Dagbog» og representerte Danmark i Eurovision Song Contest 1958, der ho enda på åttandeplass med tre poeng. Seinare song ho duett med Grethe Sønck i Dansk Melodi Grand Prix med songen «Hjemme hos os».
Jiaozhoubukta
Brusamband
Jiaozhoubukta-brua er med ei lengd på 42,5 km den lengste brua over vatn i verda. Det totalet budsjettet var estimert til 9,938 milliardar yuan (~US$1,5 milliard ). Det er estimert at dette korta ned reisetida frå Qingdao til områda utanfor med meir enn halvparten og fjerna den verste trafikken frå Jiaozhoubukta motorveg. Qing-Huang-tunnelen vil knyte Qingdao til Huangdao med ei lengd på over 7 km; og ein kostnad på 3 milliardar yuan (~US$440 million). Då denne er ferdig vil den estimerte reisetida vere 10 minuttar med bil frå Qingdao til Huangdao-distriktet.
Mandali i Irak
I 1991 var det ein massakre i byen, som hadde delteke i irakiske opprør.
Irak-Irankrigen
Ein krig med masseøydeleggingsvåpen
Til tross for fjerninga av Hussein og hans regime av amerikanske styrkar, er det djup avmakt og sinne i Iran over vestlege selskap (Vest-Tyskland, Frankrike og USA) som hjelpte Irak i å utvikle dette kjemiske arsenalet i utgangspunktet, og at verda ikkje gjorde noko for å straffe Irak for bruken av kjemiske våpen i krigen.
Menneskelege bølgjer brukt som våpen i Iran-Irak-krigen
Mange menneske hevdar at Iran-Irak-konflikten skapte ein spesielt fæl variant av angrep med «menneskelege bølgjer». Det iranske presteskapet, utan profesjonell militær trening, var seine med å ta i bruk og sette i verk profesjonelle militære doktrinar. Landet mangla til tider naudsynt utstyr til å bryte irakiske minefelt og var ikkje villige til å risikere sin vesle stridsvogn-styrke. Derfor vart pasdaran-styrkar og basij-frivillige ofte brukt til å sveipe over minefelt og nedgravne posisjonar som var laga av det meir profesjonelle irakiske militæret. Anklagen seier at taktikken med menneskelege bølgjer involverte barn heilt ned i niårsalderen (desse kunne ofrast). Ein anonym austeuropeisk journalist skal ha sett «titusenvis av barn, bunde saman i grupper på 20 for å hindra dei meir nervøse frå å desertere, gjere slike angrep».
Etterspel
Krigen var katastrofal for begge land, stoppet den økonomiske utviklingen, forstyrret oljeeksporten og skadet, drepte anslagsvis 1,5 millioner bare i Iran og forårsaket skader for $350 milliardar, bare i Iran. Irak stod tilbake med alvorlig gjeld til sine tidligere arabiske støttespillere, inkludert $14 milliarder til Kuwait, en gjeld som bidro til Husseins beslutning i 1990 om å invadere Kuwait.
Rock in a Hard Place
Medverkande
Produksjon
Straight Into Love
«Straight Into Love» var det slovenske bidraget i Eurovision Song Contest 2013 i Malmö i Sverige, framført på engelsk av Hannah. Songen er skriven av Hannah Mancini, Gregor Zemljic, Erik Margan, Matija Rodic og Marko Primuzak.
Halsvendarar
Halsvenderar (Pleurodira) er ein av to nolevande underordnar av skjelpadder. Halsvendarane kan som namnet tydar på ikkje trekka hovudet rett inn under skalet som halsgøymarar, men snur det til sida og legg i eit holrom framfor eit forbein for å verna det mot eventuelle farar.
Fritz Fischer
Fritz Fischer, eigenleg Friedrich Fischer, er ein tysk tidlegare skiskyttar frå Kelheim i Bayern. Over eit tidsrom på 13 sesongar, 1981-93, vann han internasjonalt ein individuell bronsemedalje, sju stafettmedaljar og to medaljar i lagøvinga. Fischer vann VM-gull i stafett 1991, OL-gull i same i 1992, samt VM-gull i lagøving i 1993. I 1988 gjekk han helt til topps i verdscupen i skiskyting.
Tysklandsbrigaden
Bakgrunn
På bakgrunn av forhandlingsresultatet frå London i juni 1946 utarbeida Forsvarsdepartementet Stortingsmelding nr. 31 for 1945–1946 om den norske deltakinga i okkupasjonen av Tyskland, og la denne fram for Stortinget 6. september 1946. Brigaden var stasjonert ulike plassar i Tyskland, som samarbeidspartnarar til attreisinga av landet. Sjef for Hæren på denne tida, generalløytnant Olaf Helset, stod for den overordna organiseringa og leiinga av opprettinga av ein norsk brigade i Tyskland. Ein var usikker på talet på soldatar i brigaden; det var forslag frå 4000 til 5000 mann. Forsvarsdepartementet hadde som nemnt antyda 4000 mann under dialog med Storbritannia, medan generalløytnant Helset var tydeleg på at det ikkje dekte alle stillingane som ein fungerande brigade skal ha. Etter grunnleggjande soldatutdanning sende Hæren soldatar til Tyskland. Den første brigaden, Tysklandsbrigade 471, vart utplassert i januar 1947. Då første kontingent stod klar, Brigade 471, bestod brigaden av 4200 mann fordelt på militære underavdelingar. Brigaden bestod blant anna av tre infanteribataljonar, eitt feltartilleriregiment, éin sambandstropp, eitt militærpolitikompani og eitt sanitetskompani, i tillegg til forsyningsavdelingar. Det var tre geværkompani i kvar infanteribataljon. Seinare vart Tysklandskommandoen oppretta, underlagt Hærens overkommando, oppretta som eige organ. Dette var for å sikra kontinuiteten og dessutan ta seg av dei oppgåvene som ikkje høyrer inn under ein feltbrigade.
Nilåbor
Nilåbor (Lates niloticus) er ein stor ferskvassfisk frå Afrika som høyrer til nilåborfamilien. Han kan bli nesten to meter lang og 200 kg tung.